  Майя Бывальцева 5-тӥ куарусёнэ «Лыдӟиськы, Ижкар!» фестивальын Кузебай Гердлэн ӟуч кылэ берыктэм «Матӥ» мадёсэныз тодматозы. Со сярысь Удмуртиысь Калыкъёслэн эшъяськон юртсылэн прес-сслужбаез ивортӥз. 18 часын Шор площадьын берыктӥсен Андрей Гоголевен пумиськон ортчоз Гердлэн берыктэм мадёсэзлэн электрон версиез но аудиокнигаез вотэсэ туэ пӧсьтолэзе потӥз. Табере кагаз книгаен тодматскыны луоз. Тодэ вайытом, «Лыдӟиськы, Ижкар!» («Читай, Ижевск!») книга фестиваль 4-6 куартолэзе ортчоз. Туэ солэн темаез - «Ижевск многонациональный», со Удмуртилэн шоркарезлы 260 ар тырмонлы сӥземын. Фестивальлэн радлыкеныз  тодматскыны луоз.  Нялтас вераса, 31-тӥ гудырикошконысен 6-тӥ куарусёнозь Ижкарын «Гужем карын» («Лето в городе») фестиваль улсын книга арня ортче.  Тегъёс: Лулчеберет Ижкар Удмуртия фестиваль КузебайГерд книгаос  